**Национална програма за профилактика на оралните заболявания при деца от 0-18 г. в България 2015 - 2020 г.**

Настоящата Национална програма за профилактика на оралните заболявания при деца от 0-18 г. в България 2015-2020г. е изготвена в съответствие с приетата НАЦИОНАЛНА ЗДРАВНА СТРАТЕГИЯ (2014-2020) одобрена с Решение № 27 на Министерския съвет от 2014 г. Програмата е медицинска и стратегическата й цел е подобряване на оралното здраве на децата до 18-годишна възраст в България.
Поставените оперативни цели включват повишаване нивото на информираност на населението за различните аспекти на профилактиката на оралните заболявания, продължаване на здравното обучение за опазване на оралното здраве, намаляване разпространението на зъбния кариес чрез прилагане на силанти на първите постоянни молари / кътници/ при деца на възраст 5-7 години, епидемиологична оценка на кариеса при деца на възраст 8, 9 и 10 години, на които са поставени силанти, както и ограничаване и намаляване на случаите със зъбна флуороза /петна по зъбите/.

Създадена е интернет страница на Програмата – **www.oralnaprofilaktika.bg** , на която всеки може да получи подходяща информация за оралните заболявания, тяхната профилактика, да се запознае и да ползва анимационен филм, образователни листовки и да осъществи контакт с регионалните координатори и изпълнители на Програмата.

Тази година кампанията по силанизиране  ще **стартира** в период от 01.09.2019 г. до 30.11.2019 г., като се  **осъществи от**  22 индивидуални практики по дентална медицина в Софийска област.